สวัสดีค่ะ อาการของเราคือปกติเราช่วยตัวเองแค่ภายนอกไม่เคยสอดใส่ เมื่อเช้าหลังเสร็จกิจไปเข้าห้องน้ำเพื่อปัสสาวะเหมือนทุกครั้ง และในทุกกครั้งจะมีเมือกสีขาวที่น่าจะหลงเหลืออยู่ออกมาด้วยเล็กน้อย แต่มาวันนี้เมือกนั้นมีสีแดงเหมือนเลือดปนอยู่ และปริมาณของเมือกนั้นก็มีเท่าเดิมเหมือนครั้งก่อนๆ อยากจะสอบถามว่ามันเป็นความผิดปกติของมดลูกหรืออะไรหรือไม่คะ ขอบสำหรับคำตอบล่วงหน้าค่ะ
สวัสดีค่ะ การมีเลือดปริมาณเล็กน้อยออกมาปนกับเมือกขาว (ซึ่งก็ถือตกขาว) อาจเกิดจาก- การบาดเจ็บของเยื่อบุอวัยวะเพศ จากการช่วยตัวเองที่รุนแรง- เป็นเลือดออกช่วงไข่ตก- มีการอักเสบติดเชื้อในช่องคลอด แต่จะมีตกขาวออกมาปริมาณมาก หรือมีกลิ่นเหม็น หรือมีแสบหรือคันช่องคลอดร่วมด้วย- ผลข้างเคียงจากการใช้ยาฮอร์โมนต่างๆ ยาสตรี สมุนไพร อาหารเสริม เป็นต้น- มีโรคต่างๆ ของมดลูก เช่น เนื้องอกมดลูก เยื่อบุโพรงมดลูกหนาตัว เป็นต้น แต่ก็จะมีเลือดออกผิดปกตืมาอีกเรื่อยๆแนะนำควรสังเกตเลือดที่ออกไปก่อน หากออกเพียง 1 วันแล้วหายไป ก็น่าจะเป็นเลือดออกช่วงไข่ตกได้ หรือหากออกซึมๆ อยู่ 2-3 วัน อาจเกิดจากการบาดเจ็บของเยื่อบุก็ได้ ซึ่งก็ไม่ได้อันตรายอะไร ไม่จำเป็นต้องทำอะไร แต่หากออกนานหลายวัน หรือมีปริมาณมากขึ้นเรื่อยๆ หรือมีแสบหรือคันช่องคลอดร่วม แนะนำควรไปพบสูติ-นรีแพทย์เพื่อตรวจหาสาเหตุค่ะ